# Anna Politkovskaja

### El Vikipedio

Anna Politkovskaja (Mazepa)

Anna Stepanovna Politkovskaja (ruse: Анна Степановна Политковская), ĉe naskiĝo Mazepa (ukraine kaj ruse: Мазепа), naskiĝis en 1958 en Novjorko, mortis la 7-an de oktobro 2006 en Moskvo, estis rusia ĵurnalisto konata pro sia opono al la milito en Ĉeĉenio kaj la administracio de Vladimir Putin.

## [redaktu] Vivo

Politkovskaya naskiĝis en Nov-Jorko en 1958, kie ŝiaj ukrainaj gepatroj estis diplomatoj ĉe la UN. Ŝi studis ĵurnalismon ĉe la Moskva Ŝtata Universitato, diplomiĝis en 1980, kaj komencis sian karieron en la ĵurnalo Izvestija. Ekde junio de 1999 ŝi verkis artikolojn por ĵurnalo Novaja Gazeta. Ŝi publikigis kelkajn premiitajn librojn pri Ĉeĉenio kaj la regado de prezidento Putin, plej lastatempe la libron Rusio de Putin.

En 2001, ŝi rifuĝis dum kelkaj monatoj en Aŭstrion, post ricevo de minacoj per retmesaĝoj. Mesaĝoj afirmis ke polica oficiro, kiun ŝi akuzis pri la sentigo de abomenaĵojn al civitanoj, volis venĝi. Serguej Lapin estis arestita en 2002 pri tiuj akuzoj, sed la akuzaĵoj forviŝiĝis je la sekva jaro. Tiuj ĉi komencis de nove je 2005 kaj Lapin estis kondamnita je puno de enprizonigo dum 11 jaroj.

Kelkfoje ŝi helpis intertrakti kun kaptantoj de ostaĝoj, inkluzive de krizo en oktobro de 2002 kiam ĉeĉenaj ribeluloj atakis teatron en Moskvo. Ŝi ankaŭ aktivis pri la rajtoj de familioj de viktimoj.

Ŝi ricevis multajn murdminacojn dum sia vivo. En 2003 rusa armea oficiro aperis en juĝejo pro minaco kontraŭ la vivo de Politkovskaja, sed li estis juĝita nekulpa.

Dum la ostaĝa krizo en lernejo en Beslan en 2004, Politkovskaja suferis misteran venenadon per teo en aviadilo. La kazo restas nesolvita kaj ekzistas suspektoj, ke temas pri provo murdi ŝin pro politikaj kialoj (estis ankaŭ aliaj supozoj).

Sia lasta verko "Dolora Rusio", aperis septembre de 2006 (Douloureuse Russie ĉe eldonejo Buchet-Chastel en Francio). En tiu libro, vera listo de riproĉoj kontraŭ la politiko de Putin en Rusio hodiaŭ, la ĵurnalistino aŭguras, ke se revolucio okazos en Rusio, ĝi estos nek oranĝkolora, nek milda — sed ruĝa kiel la sango.

Ŝi ricevis plurfoje premiojn pro ŝiaj referoj, interalie en 2002 de la PEN-klubo, kaj en 2003 en Danio, kie ŝi ricevis la premion de ĵurnalismo kaj demokratio, atribuitan de la Organizo por la Sekureco kaj la Kunlaboro en Eŭropo (OSKE)[1]. En 2004, Anna Politkovskaja ricevis la Premion Olof Palme por la Rajto de Homoj[2]. Ŝi partigis tiun premion kun siaj samnaciuloj Ludmila Aleksejeva kaj Sergej Kovalov. La premio Olof Palme, dotita de 50 000 dolaroj, rekompencis antaŭe la organizon Amnestio Internacia .

## [redaktu] Morto

Oni trovis ŝin mortpafita en lifto de ŝia apartamentaro en centra Moskvo sabate la 7-an de oktobro (kiu hazarde estas la naskiĝtago de Putin), la korpo estis trovita ĉ. la 17-a horo. Polico raportas ke pafilo kaj 4 kugloj kuŝis apud ŝi.

## [redaktu] Referencoj

1. ↑ « La journaliste Politkovskaïa tuée pour "son travail" », Le Monde (Amnesty International) AFP 7 octobre.06
2. ↑ « Lauréats du prix Olof Palme 2004 »

Elŝutita el "http://eo.wikipedia.org../../../a/n/n/Anna_Politkovskaja_30d6.html"

Kategorioj: Naskiĝintoj en 1958 | Mortintoj en 2006 | Rusiaj ĵurnalistoj

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Brezhoneg
- Bosanski
- Català
- Cymraeg
- Dansk
- Deutsch
- Ελληνικά
- English
- Español
- Eesti
- Euskara
- Suomi
- Français
- Hrvatski
- Bahasa Indonesia
- Italiano
- 日本語
- ქართული
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Svenska
- Українська